stanford-oval/wikipedia huggingface dataset:
Dan Hibiki
Pelaaminen

Danin hahmon erikoispiirteisiin kuuluvat tämän heikot, kömpelöt ja toisinaan täysin hyödyttömät erikoisliikkeet. Hänen erikoishyökkäyksensä ovat paitsi parodisia mukaelmia Art of Fightingin Ryo Sakazakin liikkeisistä, myös Ryun ja Kenin Shōryūken-nyrkistä, Hadōken-energiapallosta ja Tatsumaki Senpū Kyaku -potkusta. Danin energiapallolla Gadōkenilla ("itseopetettu nyrkki") on erittäin lyhyt kantama; hänen potkuhyökkäyksensä Dankūkyaku ("tuulenpuuskapotku") on hidas ja kömpelö; ja hänen lyöntihyökkäyksellään Koryūkenilla ("kiiltävä nyrkki") on matalampi tehokkuus ja kantama kuin Shōryūkenilla. Danin vakituinen superhyökkäys on Hisshō Buraiken, joka on parodia Ryon Desperation Move -liikkeestä Ryūko Ranbusta. Marvel Super Heroes vs. Street Fighter esittelee Danille Otoko Michin, joka on Akuman Shun Goku Satsun koominen vastakohta kuluttaen Danin terveyspisteet lähes tyhjiin. Muista Street Fighter -hahmoista poiketen Dan pystyy pilkkaamaan vastustajaa loputtomasti, joka on viittauksena Art of Fightingiin jossa vastustajan erikoisliikepalkkia on mahdollista kuluttaa pilkkaamalla ja siksi Art of Fightingissa sitä näkee huomattavan paljon. Danilla on jopa kaksi pelkästään vastustajan pilkkaamiseen tarkoitettua liikettä, Chōhatsu Densetsu ja Chōhatsu Shinwa, joilla ei ole minkäänlaista merkitystä pelimekaniikan näkökulmasta, joskin joissain peleissä hänen EX-palkkinsa täyttyy vastustajaa pilkatessa.
Rooli

Street Fighter Alpha -sarjan mukaan Dan Hibikillä on japanilaiset sukujuuret, mutta hän syntyi Hongkongissa. Eräänä päivänä Danin isä Gō Hibiki (jap. 火引強, Hibiki Gou) haastoi kaksintaisteluun "muay thain keisariksi" kutsutun Sagatin. Taistelun aikana Gō vahingoitti pysyvästi Sagatin vasenta silmää, mistä johtuu tälle tunnuspiirteinen silmälappu. Raivon vallassa Sagat pieksi vastustajansa hengiltä ja nuori Dan alkoi suunnitella isänsä murhaajalle kostamista. Dan meni mestari Goukenin oppilaaksi, mutta Gouken ajoi hänet pois, koska tämä ei hyväksynyt Danin itsekästä motiivia. Ilman koulutusta Dan kehitti itselleen uudenlaisen taistelutekniikan ja antoi sille nimeksi Saikyō-ryū Karate. Danin sokea luottamus Saikyo-ryun voimaan ja krooninen kyvyttömyys ymmärtää taistelutyylinsä heikkoutta ovat hahmoon liittyviä vakiovitsejä Street Fighter -peleissä.
Street Fighter Alpha 2:ssa Dan viimein kohtaa Sagatin ja haastaa tämän kaksintaisteluun. Häviö Ryulle Street Fighterissa oli tehnyt Sagatista kostonhimoisen ja emotionaalisesta epävakaan, kunnes tämä oli ymmärtänyt koston merkityksettömyyden. Sagat katuu Gōn tappamista menneisyydessä ja antaa tahallisesti Danin voittaa ottelun, jotta tämän ei enää tarvitse hautoa kostoa isänsä kuolemasta. Sagatin jalot tarkoitusperät kuitenkin epäonnistuvat, koska nyt voitonriemuinen Dan on vankkumattoman luottavainen Saikyō-ryūn lyömättömyydestä ottaen elämäntehtäväkseen taistelutekniikkansa markkinoinnin ja dōjōjen perustamisen maailmanlaajuisesti. Street Fighter Alpha 3:ssa Dan on ystävystynyt Blankan ja Sakura Kasuganon kanssa, vaikka Sakura liikkuu Danin seurassa vain päästäkseen matkustamaan maailman ympäri ja voidakseen tavata idolinsa Ryun.
Street Fighter IV:ssä annetaan humoristinen selitys Danin puuttumiselle Street Fighter II:n hahmokaartissa, vaikka Street Fighter II sijoittuu Street Fighter Alpha -sarjan juonen tapahtumien jälkeen. Tosiasiassa Dan ei ollut pelissä, koska häntä ei oltu vielä luotu Street Fighter II:n ilmestymisen aikoihin. Blanka yritti soittaa Danille puhelimella ja ilmoittaa hänelle toisesta World Warrior -turnauksesta, mutta Danin puhelinyhteys oli katkaistu maksamattoman puhelinlaskun takia. Dan osallistuu S.I.N.:n järjestämään maailmanturnaukseen ja päätyy lopulta organisaation salaiseen tukikohtaan. Dan kohtaa tukikohdassa Blankan, mutta räjähdyksen tulimyrsky lähestyy heitä. Ryun ja Sakuran Hadōkenit sammuttavat liekit, mutta Ryun, Sakuran ja Blankan hämmästykseksi Dan kuvittelee estäneen räjähdyksen itse. Super Street Fighter IV:ssä Dan jättää sanomalehteen mainoksen saadakseen oppilasehdokkaita dōjōlleen. Myöhemmin Dan valittaa Sakuralle, ettei hän ole saanut yhtään uutta oppilasta. Sakura kuitenkin mainitsee Danille, että tämä ei muistanut kirjoittaa mainokseen Saikyō-ryūn dōjōn osoitetta.
Rooli > Parodiset viittaukset peleissä

Street Fighter -peleissä on vuosien saatossa Daniin on liitetty humoristisia viittauksia hahmon alkuperään SNK:n Art of Fightingin ja sen hahmojen kustannuksella. Street Fighter Alpha 2:ssa Kenin välivastus on Dan, joten Ken esittää hänelle kysymyksen "Do you know the art of fighting?" Street Fighter Alpha 3:ssa yksi Danin voittofraaseista on "I hate the art of fighting, but I wanna be the king of fighters!", mikä on pilkallinen viittaus paitsi Art of Fightingin myös SNK:n tärkeimmän tappelupelisarjan The King of Fightersin kustannuksella.
Marvel Super Heroes vs. Street Fighterissa Danin loppunäytöksessä hän on päihittänyt Cyber Akuman, mutta Danin "pikkusisko" saapuu tapahtumapaikalle ja paljastaa Akuman heidän isäkseen. Danin siskolla on samannäköinen hiustyyli kuin Yuri Sakazakilla. Kohtaus on parodia Art of Fightingin loppuratkaisusta, jossa Yuri estää viime hetkellä Ryon aikeet tappaa Mr. Karaten, jonka oikea henkilöllisyys paljastuu Sakazakin sisarusten isäksi Takumaksi.
Super Gem Fighter Mini Mixissä esiintyy Danin edesmennyt isä Gō Hibiki, jonka Dan pystyy kutsumaan otteluun suorittamalla tiettyjä erikoishyökkäyksiä. Pelissä Gōlla on vihreä karategi, sama hiustyyli kuin Danilla ja samannäköiset kasvot kuin Mr. Karatella. Mr. Karaten punainen iho ja pitkä nenä eivät johdu Takuma Sakazakin ulkomuodosta, vaan tämän puunaamarista, mutta koomisesti Gōn ihonväri ja nenän liioiteltu pituus kuuluvat tämän aitoihin kasvonpiirteisiin.
Vitsejä Danin alkuperästä viljellään erityisesti Capcom vs. SNK -pelisarjassa. Sarjan peleissä Dan osoittaa vihamielisyyttä Ryo Sakazakille. Capcom vs. SNK 2: Mark of the Millennium 2001:ssä Dan ja Yuri Sakazaki tekevät koomisen erikoisanimaation ennen hahmojen välistä ottelua. Sarjan viimeisessä pelissä SNK vs. Capcom: SVC Chaosissa eräät SNK:n tappelupelien hahmot, kuten Terry Bogard ja Kyokugenryu Karaten harrastajille vihamielinen Kasumi Todoh, luulevat Danin ja Robert Garcian olevan sama henkilö, vaikka jälkimmäinen ei edes kuulu pelin hahmokaartiin. Jopa Dan itse erehtyy luulemaan vastustajaa Robertiksi, jos vastapuoli pelaa toisella Danillä. Samassa pelissä Dan myös syyttää Mr. Karatea Gō Hibikin matkimisesta.
Näyttelijät > Kaanoniset pelit

| Vuosi | Näyttelijä (japani) | Näyttelijä (englanti) | Esiintyminen |
| --- | --- | --- | --- |
| 1995 | Osamu Hosoi | ei ole | Street Fighter Alpha |
| 1996 | Osamu Hosoi | ei ole | Street Fighter Alpha 2 |
| 1998 | Osamu Hosoi | ei ole | Street Fighter Alpha 3 |
| 2009 | Toshiyuki Kusuda | Ted Sroka | Street Fighter IV |
| 2010 | Toshiyuki Kusuda | Ted Sroka | Super Street Fighter IV |
Näyttelijät > Spin-off-pelit

| Vuosi | Näyttelijä (japani) | Näyttelijä (englanti) | Esiintyminen |
| --- | --- | --- | --- |
| 1996 | Osamu Hosoi | ei ole | Super Puzzle Fighter II Turbo |
| 1997 | Osamu Hosoi | ei ole | Marvel Super Heroes vs Street Fighter |
| 1997 | Osamu Hosoi | ei ole | Super Gem Fighter Mini Mix |
| 2000 | Osamu Hosoi | ei ole | Marvel vs. Capcom 2: New Age of Heroes |
| 2000 | Osamu Hosoi | ei ole | Capcom vs. SNK: Millennium Fight 2000 |
| 2001 | Osamu Hosoi | ei ole | Capcom vs. SNK 2: Mark of the Millennium 2001 |
| 2003 | Osamu Hosoi | ei ole | SNK vs. Capcom: SVC Chaos |
Näyttelijät > Muu viihde

| Vuosi | Näyttelijä (japani) | Näyttelijä (englanti) | Esiintyminen |
| --- | --- | --- | --- |
| 1999 | Kazuyuki Ishikawa | Bob Papenbrook | Street Fighter Alpha: The Animation (animaatioelokuva) |
Vastaanotto

Vuonna 2008 Dan Hibiki pääsi 12. sijalle IGN:n 25 parhaimman Street Fighter -sarjan hahmon luettelossa, jossa hahmon sanottiin saavuttaneen "kulttiseurantaa". Samana vuonna GameDailyn luettelossa 20 parhaimmasta Street Fighter -hahmosta Dan sijoittui 18. sijalle. GamesRadar laittoi Danin ensimmäiselle sijalle luettelossa seitsemästä parhaasta sisäpiirivitsistä videopeleissä. Historiikissa Danin videopeliesiintymisistä GamesRadar kutsui hahmoa "Street Fighterin isommaksi, vaaleanpunaisimmaksi ja hassuimmaksi vitsiksi."
Aiheesta muualla

Dan Hibiki Street Fighter Wikissä (englanniksi)
Street Fighter
| --- | --- |
Videopelit:   Street Fighter  Street Fighter II Super Street Fighter II  Super Street Fighter II Turbo  Turbo HD Remix  Street Fighter Alpha Alpha 2  Alpha 3  Street Fighter III  Street Fighter IV Super Street Fighter IV  Ultra Street Fighter IV  Street Fighter V  Street Fighter 6 
Spin-off-pelit:   Street Fighter 2010  Street Fighter: The Movie  Street Fighter EX EX2  EX3  Super Puzzle Fighter II Turbo  Super Gem Fighter Mini Mix  Street Fighter Online: Mouse Generation 
Muut pelit:   X-Men vs. Street Fighter  Marvel Super Heroes vs. Street Fighter  Street Fighter X Tekken  Tekken X Street Fighter 
Hahmot:   Akuma  Balrog  Blanka  Cammy  Chun-Li  Dan  Dhalsim  E. Honda  Fei-Long  Guile  Ken  M. Bison  Ryu  Sagat  Sakura  T. Hawk  Vega  Zangief 
Elokuvat:   Street Fighter (1994)  Street Fighter: The Legend of Chun-Li (2009) 
Animaatioelokuvat:   Street Fighter II: The Animated Movie (1994)  Street Fighter Alpha: The Animation (1999)  Street Fighter Alpha: Generations (2005)  Street Fighter IV: The Ties That Bind (2009) 
Televisiosarjat:   Street Fighter II V (1995)  Street Fighter (1995–1997)  Street Fighter: Assassin's Fist (2014) 
Sarjakuvat:   Street Fighter II: Ryu  Street Fighter: Sakura Ganburu!
STS-115

STS-115-lennon tunnus.
STS-115 oli Nasan 9. syyskuuta 2006 alkanut ja 21. syyskuuta päättynyt avaruussukkulalento. Se lennettiin Atlantis-sukkulalla. Lento tunnetaan myös Kansainvälisen avaruusaseman projektin koodinimellä ISS-12A. Lento on 116. avaruussukkulalento ja 27. Atlantiksen lento.
Laukaisu piti alun pitäen tapahtua jo vuonna 2003, mutta sitä jouduttiin lykkäämään avaruussukkula Columbian tuhouduttua. Sitä seuranneet kaksi lentoa, STS-114 ja STS-121, joita kutsutaan ”Return to Flight” -lennoiksi, tutkivat sukkulan turvallisuutta. STS-115 on täten ensimmäinen normaali lento Columbian tuhon jälkeen.
Lento jatkoi kansainvälisen avaruusaseman rakentamista. Lennon tarkoituksena oli kuljettaa avaruusasemalle kaksi runkoelementtiä (vasemmanpuoleiset truss-elementit P3 ja P4) sekä niihin liittyvät kaksi aurinkopaneelia (4A ja 2A) ja akut. Lennolla tehtiin useita avaruuskävelyjä osien asentamiseksi ja aseman valmistamiseksi seuraavaa lentoa (STS-116) varten.
Return to Flight -lentojen jälkeen lento STS-115 suunniteltiin toteutettavaksi elokuun lopussa 2006, mutta ensin sitä jouduttiin siirtämään hurrikaanivaaran takia (Hurrikaani Ernesto, 2006). Tämän jälkeen lentoa jouduttiin siirtämään viallisten polttokennojen ja sensoriongelmien vuoksi syyskuun 9. päivään 2006 asti. Atlantis laukaistiin 9.9. klo 18.15 Suomen aikaa. Laskeutuminen tapahtui 21. syyskuuta klo 13.21 Suomen aikaa Kennedyn avaruuskeskukseen.
Miehistö

Brent Jett (4. lento), Komentaja
Christopher Ferguson (1.), Pilotti
Joseph Tanner (4.), Tehtäväspesialisti
Daniel Burbank (2.), Tehtäväspesialisti
Heidemarie Stefanyshyn-Piper (1.), Tehtäväspesialisti
Steve MacLean (2.), Tehtäväspesialisti – CSA (Kanada)
Aiheesta muualla

Wikimedia Commonsissa on kuvia tai muita tiedostoja aiheesta .
Lennon STS-115 virallinen verkkosivu (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: STS-121 | Nasan avaruussukkulalennot | Seuraaja: STS-116 |
Vasemmalta oikealle: Stefanyshyn-Piper, Ferguson, Tanner, Burbank, Jett, MacLean
Laukaisu 9. syyskuuta 2006
Joseph Tanner asentamassa P3 ja P4 -truss-elementtejä neljännen päivän avaruuskävelyllä
Sal (täsmennyssivu)

Sal ja SAL voivat tarkoittaa:
Sal, yksi Kap Verden saarista
Sal, joki Venäjällä
Sal, joki Intiassa
salpuu eli intianmerantipuu, Aasiassa kasvava puulaji
Suomen Ampumaurheiluliitto
Suomen anarkistiliitto
Suomen Aseveljien Liitto
Suomen Autoalantyöntekijäin Liitto
Suomen Aikakauslehdentoimittajain Liitto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sal”, voi hakea sivunnimihaulla, laajalla sivunnimihaulla tai tekstihaulla.
Rådmansgatan

Rådmansgatania länteen Döbelsgatanin risteyksestä.
Rådmansgatan on katu Östermalmin ja Vasastadenin kaupunginosissa Tukholmassa. Se ulottuu itä-länsisuunnassa Lill-Jans Plan -aukiolta Dalagatanille.
Kuvia

Rådmansgatanin metroasema
Rådmansgatan 73: Hjalmar Söderbergin asunto vuosina 1905–1908.
Rådmansgatan 76: Sune Malmquistin suunnittelema asuintalo vuodelta 1978 on rakennettu muistuttamaan 1920-luvun klassisismia.
Aiheesta muualla

Kuvia tai muita tiedostoja aiheesta Rådmansgatan Wikimedia Commonsissa
Sala Burton

Sala Burton
Sala Burton, o.s. Galante (1. huhtikuuta 1925 Białystok, Puola – 1. helmikuuta 1987 Washington DC, Yhdysvallat) oli yhdysvaltalainen demokraattisen puolueen poliitikko. Hänet valittiin Yhdysvaltain edustajainhuoneen jäseneksi edustamaan suurta osaa San Franciscosta vuonna 1983; hän suoritti edesmenneen miehensä Phillip Burtonin kesken jääneen kauden loppuun. Uudelleen Sala Burton valittiin edustajaksi vuosina 1984 ja 1986.
Burton oli kiinnostunut politiikasta teini-iästä lähtien. Hän itse pakeni nuorena vanhempiensa kanssa Puolasta natsien miehitysvoimia. Kokemukset näiltä ajoilta saivat Burtonin ymmärtämään politiikan kaikkien asiaksi. Burton tapasikin tulevan miehensä vuonna 1950 Kalifornian nuorten demokraattien toiminnan yhteydessä.
Burton kuoli syöpätaudista aiheutuneisiin komplikaatioihin 61 vuoden iässä.
Rågsvedin metroasema

Rågsvedin metroasema on Tukholman metron asema Rågsvedin kaupunginosassa Tukholmassa. Asema sijaitsee Högdalenin metroaseman ja Hagsätran metroaseman välissä, Vihreällä linjalla. Asemalla on Björn Selderin taideteos Fågel Grön.[lähde? ]
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Hagsätran metroasema (päätepiste) |  |  Linja 19 |  | Högdalenin metroasema ▷ Hässelby strandin metroasema |
muokkaa wikidataa
Safari-ralli 2001

|  Safari-ralli 2001 |
| --- | --- |
 8. osakilpailu 14 osakilpailusta kaudella 2001. 
Ajankohta:  20.–22. heinäkuuta 2001
Pituus:  13 erikoiskoetta


Palkintokoroke
Voittaja:   Tommi Mäkinen  Risto Mannisenmäki  (Mitsubishi Ralliart)
Toinen:   Harri Rovanperä  Risto Pietiläinen  (Peugeot Sport)
Kolmas:   Armin Schwarz  Manfred Hiemer  (Škoda Motorsport)
Safari-ralli 2001 (virallisesti 49. Safari Rally Kenya) oli Rallin MM-sarjan kauden 2001 kahdeksas osakilpailu, joka ajettiin 20.–22. heinäkuuta 2001. Kilpailussa oli 13 erikoiskoetta ja keskuspaikka oli Nairobissa.
Kilpailun voitti Tommi Mäkinen, jonka myötä hän nousi kymmenen pisteen johtoon kuljettajien MM-sarjassa. Rovanperä ajoi toiseksi huolimatta ongelmista vetoakselin kanssa viimeisen päivän viimeisellä osuudella. Fordin talli väitti Rovanperän tuleen aikatarkastukseen väärästä suunnasta ensimmäisenä päivänä, mutta odotti kaksi päivää. Virkailijat hylkäsivät Fordin kanteen ja tulokset jäivät voimaan. McRaen ajama Ford Focus kärsi ohjauksen ongelmista ja kaatoi ajanottajien pöydän, joka johti sekaannukseen.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Tommi Mäkinen |  Risto Mannisenmäki | Mitsubishi Lancer Evo VI | 8.58,37 |  | 10 |
| 2. |  Harri Rovanperä |  Risto Pietiläinen | Peugeot 206 WRC | 9.11,14 | +12,37 | 6 |
| 3. |  Armin Schwarz |  Manfred Hiemer | Škoda Octavia WRC | 9.16,12 | +17,35 | 4 |
| 4. |  François Delecour |  Daniel Grataloup | Ford Focus RS WRC 01 | 9.19,13 | +20,36 | 3 |
| 5. |  Freddy Loix |  Sven Smeets | Mitsubishi Carisma GT Evo 6 | 10.42,39 | +1.44,02 | 2 |
| 6. |  Gabriel Pozzo |  Daniel Stillo | Mitsubishi Lancer Evo VI | 11.05,23 | +2.06,46 | 1 |
Lähde:
Muuta

Armin Schwarzin uran viimeinen palkintokorokesija.
Gabriel Pozzon uran ensimmäinen piste.
Safari-ralli 2000

|  Safari-ralli 2000 |
| --- | --- |
 3. osakilpailu 14 osakilpailusta kaudella 2000. 
Ajankohta:  24.–27. helmikuuta 2000
Pituus:  12 erikoiskoetta, 1047,26 km


Palkintokoroke
Voittaja:   Richard Burns    Robert Reid  (Subaru World Rally Team)
Toinen:   Juha Kankkunen    Juha Repo  (Subaru World Rally Team)
Kolmas:   Didier Auriol    Denis Giraudet  (Seat Sport)
Richard Burnsin Subaru kuvattuna vuonna 2006.
Safari-ralli 2000 (viralliselta nimeltään 48. Sameer Safari Rally Kenya) oli rallin maailmanmestaruussarjan kilpailu kaudella 2000. Kilpailu järjestettiin 24.–27. helmikuuta 2000. Kilpailu oli kauden kolmas ja erikoiskokeiden yhteispituus oli 1 047,26 kilometriä.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Richard Burns |  Robert Reid | Subaru Impreza WRC99 | 8:33.13,0 | 0.0 |  |
| 2. |  Juha Kankkunen |  Juha Repo | Subaru Impreza WRC99 | 8:37.50,0 | +4.37,0 |  |
| 3. |  Didier Auriol |  Denis Giraudet | Seat Cordoba WRC Evo2 | 8:55.57,0 | +22.44,0 |  |
| 4. |  Carlos Sainz |  Luis Moya | Ford Focus WRC 00 | 9:01.31,0 | +28.18,0 |  |
| 5. |  Petter Solberg |  Phil Mills | Ford Focus WRC 00 | 9:04.40,0 | +31.27,0 |  |
| 6. |  Toshihiro Arai |  Roger Freeman | Subaru Impreza WRC99 | 9:19.16,0 | +46.03,0 |  |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 2000
Monte Carlo
Ruotsi
Safari
Portugali
Katalonia
Argentiina
Akropolis
Uusi-Seelanti
Suomi
Kypros
Korsika
Sanremo
Australia
Wales
Rallin maailmanmestaruussarjan Safari-rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002 
2020-luku:   2020  2021  2022  2023  2024
Saint-Antoine-l’Abbaye

Kylään johtava pääportti.
Saint-Antoine-l’Abbaye on kunta itäisen Ranskan Auvergne-Rhône-Alpesin alueella Isèren departementissa. Lyonin kaakkoispuolella ja Grenoblen länsipuolella sijaitsevan kunnan asukasluku vuonna 2014 oli 1 170. Kunta kuuluu departementissaan Le Sud Grésivaudan -kantoniin Grenoblen arrondissementissa. Vuoden 2016 alusta kuntaan liitettiin 120 asukkaan naapurikunta Dionay, ja uusi kunta nimettiin ilman yhdysviivoja: Saint Antoine l’Abbaye.
Kunnan historiallinen keskusta on kauneimpien ranskalaiskylien järjestön Les Plus Beaux Villages de France jäsen.
Aiheesta muualla

Kuvia tai muita tiedostoja aiheesta Saint-Antoine-l’Abbaye Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Saint-Antoine-l'Abbaye
Käännös suomeksi
Saint-Astier (Dordogne)

| Saint-Astier |
| --- | --- |
 Saint-Astier ja Islejoki
 vaakuna
 Saint-Astier
 Koordinaatit: 45°08′47″N, 0°31′45″E 
Valtio:  Ranska
Alue:  Akvitania
Departementti:  Dordogne
Arrondissementti:  Périgueux
Väkiluku:  5 468
 
 Kunnan kotisivut 
Infobox OKVirheellinen NIMI-arvo: 
Saint-Astier on kunta Lounais-Ranskassa Dordognen departementissa Akvitanian alueella. Se sijaitsee Islejoen varrella. Kunnassa on historiallisesti tärkeä linna Château de Puyferrat.
Aiheesta muualla

Kuvia tai muita tiedostoja aiheesta Saint-Astier (Dordogne) Wikimedia Commonsissa
Safari (elokuva)

| Safari |
| --- | --- |
 Alkuperäinen elokuvajuliste
Ohjaaja:  Terence Young
Käsikirjoittaja:  Anthony Veiller
Perustuu:  Robert Bucknerin alkuperäiseen tarinaan
Tuottaja:  Irving Allen Albert R. Broccoli Adrian D. Worker
Säveltäjä:  William Alwyn
Kuvaaja:  John Wilcox Ted Moore
Leikkaaja:  Michael Gordon
Pukusuunnittelija:  Olga Lehmann
Pääosat:  Victor Mature Janet Leigh
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Warwick Film Productions
Levittäjä:  Columbia Pictures
Ensi-ilta:   29. toukokuuta 1956 Memphis, Tennessee 20. kesäkuuta 1956  19. lokakuuta 1956
Kesto:  90 minuuttia
Alkuperäiskieli:  englanti
Tuotto:  1 400 000 USD (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Safari (engl. Safari) on Terence Youngin ohjaama brittiläinen seikkailuelokuva, joka sai ensi-iltansa vuonna 1956. Elokuvan pääosissa ovat Victor Mature ja Janet Leigh. Muissa rooleissa ovat muun muassa John Justin, Roland Culver ja Earl Cameron. Elokuva sijoittuu Mau-mau-kapinan aikaan.
Safarin käsikirjoituksen oli laatinut Anthony Veiller, joka sovitti sen Robert Bucknerin alkuperäisen tarinan pohjalta. Elokuva kuvattiin CinemaScope- ja Technicolor-menetelmillä Keniassa ja Lontoossa.
Safari sai ensi-iltansa Yhdysvalloissa 29. toukokuuta 1956 Tennesseen Memphisissä. Suomessa elokuva julkaistiin 19. lokakuuta 1956. Columbia Pictures toimi elokuvan levittäjänä Isossa-Britanniassa ja Yhdysvalloissa. Elokuva julkaistiin DVD:lle vuonna 2012.
Näyttelijät

| 0 | 1 | 2 |
| --- | --- | --- |
|  Victor Mature  | … |  Ken Duffield   |
|  Janet Leigh  | … |  Linda Latham   |
|  John Justin  | … |  Brian Sinden   |
|  Roland Culver  | … |  Sir Vincent Brampton   |
|  Liam Redmond  | … |  Roy Shaw   |
|  Orlando Martins  | … |  Jerusalem   |
|  Earl Cameron  | … |  Jeroge   |
|  Juma  | … |  Odongo   |
|  Lionel Ngakane  | … |  Kakora   |
Aiheesta muualla

Safari Internet Movie Databasessa (englanniksi)
Safari Elonet.
Safari AllMoviessa. (englanniksi)
Sasha (täsmennyssivu)

Sasha voi tarkoittaa seuraavia henkilöitä:
Sasha Alexander (s. 1973), yhdysvaltalainen näyttelijä, ohjaaja ja tuottaja
Sasha Anttilainen (s. 1986), suomalainen jalkapalloilija
Sasha Calle (s. 1995), yhdysvaltalainen näyttelijä
Sasha Clements (s. 1990), kanadalainen näyttelijä
Sasha Cohen (s. 1984), yhdysvaltalainen taitoluistelija
Sasha Gabor (1945–2008), norjalainen näyttelijä
Sasha Grey (s. 1988), yhdysvaltalainen laulaja, näyttelijä ja malli
Sasha Huber (s. 1975), suomalainen nykytaiteilija
Sasha Ikonen, suomalainen urheilutoimittaja
Sasha Lakovic (1971–2017), kanadalainen jääkiekkoilija
Sasha Mäkilä (s. 1973), suomalainen kapellimestari
Sasha Palomäki (s. 1991), suomalainen taitoluistelija
Sasha Pavlović (s. 1983), montenegrolainen koripalloilija
Sasha Pieterse (s. 1996), yhdysvaltalainen näyttelijä ja laulaja
Sasha Popovitš (s. 1993), suomalainen jalkapalloilija
Sasha Son (s. 1983), liettualainen poplaulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sasha”, voi hakea sivunnimihaulla, laajalla sivunnimihaulla tai tekstihaulla.